Koutammakou

Koutammakou, o país dos batammariba é unha paisaxe cultural designada en 2004 como Patrimonio da Humanidade pola UNESCO no norte de Togo e de Benín. A zona presenta casas-torre de barro tradicionais que seguen sendo o estilo de vida preferido. As casas tradicionais de barro son coñecidas como símbolo nacional de Togo. Moitas das casas de barro teñen dúas plantas e algunhas teñen un teito plano. En 2008, para completar a inscrición do sitio a Patrimonio da Humanidade, o Departamento de Patrimonio Cultural Inmaterial (ICH) da UNESCO, dirixido por Rieks Smeets, creou a «Salvagarda do patrimonio inmaterial cultural de Batammariba», da Convención de 2003. O obxectivo era promover a sostibilidade na transmisión interxeracional e preservación de habilidades e coñecementos en todas as áreas esenciais da súa cultura, tales como: fabricación de obxectos cotiáns e cerimoniais, plantas tradicionais curativas e útiles, construción de takyentas, danza, música, tiro con arco, tradicións orais, promoción do turismo respectando as tradicións locais, cartografía de áreas sagradas, acumulación de datos sobre o patrimonio cultural inmaterial e creación de acceso ao mesmo, gravacións, películas e fotos ... En xeral, ensinando o ditammari, lingua de Batammariba nas escolas primarias e educación dos mozos no patrimonio cultural inmaterial (distribución de libros de texto). Este programa coordinouno o Ministerio de Cultura e o Ministerio de Educación Primaria de Togo, dirixidos pola ministra Angèle Dola Akofa Aguigah. Dominique Sewane, cuxas bases e as súas investigacións e publicacións sobre a vida cerimonial dos Batammaribas, tiveron un papel importante na designación. Do 19 ao 24 de outubro de 2018, a UNESCO organizou unha misión de emerxencia para avaliar os danos supostamente causados ​​polas choivas de agosto de 2018 en Koutammakou no hábitat e no patrimonio inmaterial. O informe elaborarono tres expertos internacionais: Ishanlosen Odiaua, Dominique Sewane e Franck Ogou. Notas Véxase tamén Bibliografía Ligazóns externas UNESCO Koutammakou Site https://www.canal-u.tv/video/fmsh/l_aventure_terre_humaine.30929 http://agoras.typepad.fr/regard_eloigne/dominique-sewane/